Morten Rostgaard Olsen
Morten Rostgaard Olsen er en fremtrædende dansk grafiker og skriftdesigner.
Han blev uddannet fra Danmarks Designskole (KADK) i 2000, og sammen med Ole Søndergaards Tegnestuearbejdede arbejdede han indtil 2006 med skriftdesign og skriftteknologi. Sideløbende udviklede han i et samarbejde med grafisk designer og siden professor i Design, Bo Linnemann (f. 1953), den populære skrift Kontrapunkt™.
I 2003 lancerede Morten Rostgaard Olsen skriftfamilien FF Olsen™, som blev valgt af Undervisningsministeriet til specialundervisning af dyslektikere. I årene 2005 og 2006 udviklede han skriften FF Max™, som med sine mange variantformer og 140 sprogtilpasninger har fået stor international udbredelse.
I 2006 dannede han sammen med grafikeren Ole Søndergaard den typografiske tegnestue Fontpartners, som har leveret designløsninger til mange danske og udenlandske virksomheder, herunder bl.a. bilfabrikken Opel i Tyskland.
Sideløbende med skriftudvikling har Morten Rostgaard Olsen i 2014-2015 i samarbejde med Henrik Birkvig været idémand og chefdesigner på udstillinger og på projektet FP København, der udover selve skriften København™ rummer en piktogramserie med Københavnske bygninger og seværdigheder.
Morten Rostgaard Olsen har foreløbigt ni skriftfamilier på verdensmarkedet for digitalfonte og har modtaget en række anerkendelser fra designkredse.